S-92/2018

Mál þetta, sem þingfest var 6. apríl 2018 og dómtekið sama dag, höfðaði lögreglustjórinn á Suðurnesjum með svohljóðandi ákæru 13. febrúar 2018 á hendur D-kk-þgf S-kk-þgf, kt. 000000-0000, Austurbrún 6, Reykjavík;

„fyrir fíkniefnalagabrot, með því að hafa sunnudaginn 7. september 2014, staðið að innflutningi á samtals 194,07 g af kókaíni, ætluðu til söludreifingar hér á landi í ágóðaskyni. Fíkniefnin flutti ákærði til landsins sem farþegi með flugi WW-304 frá Kaupmannahöfn, Danmörku, falin í sokk ofan í nærbuxum sínum.

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk framangreind 194,07 g af kókaíni, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002.“

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 og það tekið til dóms án frekari sönnunarfærslu eftir að sækjandi og verjandi höfðu tjáð sig stuttlega um lagaatriði og ákvörðun viðurlaga. Krafðist ákærði vægustu refsingar sem lög leyfa og að refsingin yrði bundin skilorði.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru og er þar rétt heimfærð til refsiákvæða.

Ákærði er fæddur í [...]. Sakavottorð, sem liggur frammi í málinu, hefur ekki áhrif á ákvörðun refsingar hans nú. Ákærði hefur staðhæft að hann hafi ekki verið eigandi fíkniefnanna, en tekið að sér að flytja þau hingað til lands gegn þóknun. Eru ekki efni til að draga frásögn hans í efa og verður til þess litið við ákvörðun refsingar hans. Með hliðsjón af dómaframkvæmd og magni og styrkleika þeirra efna sem brot ákærða tekur til þykir refsing hans hæfilega ákveðin fangelsi í fimm mánuði.

Samkvæmt gögnum málsins hófst rannsókn þessa máls 7. september 2014 og lauk í ársbyrjun 2015. Ákæra var ekki gefin út fyrr en 13. febrúar 2018. Af hálfu ákæruvaldsins hefur engin skýring verið gefin á þessum óhóflega drætti á málsmeðferð. Í því ljósi þykir rétt að skilorðsbinda refsingu ákærða að öllu leyti eins og nánar greinir í dómsorði. Komi til fullnustu refsingarinnar ber að draga frá henni gæsluvarðhald sem ákærði sætti frá 8. til 19. september 2014, að fullri dagatölu. Þá er fallist á kröfu ákæruvalds um upptöku fíkniefna, sbr. 6. mgr. 5. gr. laga nr. 65/1974.

Samkvæmt framlögðum reikningum nemur sakarkostnaður vegna lögreglurannsóknar alls 80.831 krónu. Með vísan til 1. mgr. 235. gr. laga nr. 88/2008, sbr. 68. gr. laga nr. 49/2016, verður ákærði dæmdur til greiðslu þeirrar fjárhæðar, auk þóknunar til skipaðs verjanda síns, B-kk-ef H-kk-ef lögmanns, sem ákveðst 558.620 krónur, svo og ferðakostnaðar hans, 24.200 krónur. Tildæmd þóknun lögmanns er ákveðin að meðtöldum virðisaukaskatti.

I-kk-nf E-kk-nf héraðsdómari kveður upp dóminn.

D ó m s o r ð:

Ákærði, D-kk-nf S-kk-nf, sæti fangelsi í fimm mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Komi til fullnustu refsingarinnar skal frá henni draga gæsluvarðhald sem ákærði sætti frá 8. til 19. september 2014 að fullri dagatölu.

Ákærði sæti upptöku á 194,07 g af kókaíni.

Ákærði greiði 663.651 krónu í sakarkostnað, þar af 558.620 krónur í þóknun til skipaðs verjanda síns, B-kk-ef H-kk-ef lögmanns, og 24.200 krónur í ferðakostnað lögmannsins.

I-kk-nf E-kk-nf